dekalin
Store norske leksikon,Realfag,Kjemi,Organisk kjemi,Organiske forbindelser
Dekalin er en kjemisk forbindelse av karbon og hydrogen. Forbindelsen er en fargeløs væske med aromatisk lukt. Det systematiske navnet til dekalin er dekahydronaftalen, og den kjemiske formelen er C10H18.
Dekalin forekommer i to stereoisomere former, cis-dekalin (med kokepunkt 195 °C) og trans-dekalin (med kokepunkt 185,5 °C).Dekalin fremstilles ved katalytisk hydrogenering av naftalen. Forbindelsen brukes som ekstraksjons-, fortynnings- og løsemiddel for oljer, fett- og voksarter og lignende, samt som erstatning for terpentin i mange tekniske produkter og som tilsetning til motorbrensel. Les mer i Store norske leksikon organisk kjemi hydrokarboner